Lund ble i 1104 opphøyet til erkebispedømme. Det innebar at de danske bispedømmene ble løst fra Hamburg-Bremens kirkeprovins og lagt som suffraganer under Lund. Inntil Nidaros og Uppsala ble opphøyet til erkebispedømmer i 1152 respektive 1164, var også de norske og svenske bispedømmene underlagt Lund erkebispedømme. Erkebiskopen av Lund ble omtalt som – en ærestittel som formelt ga ham høyere rang enn Nidaros' og Uppsalas erkebiskoper, men uten at dette hadde praktisk betydning.